Hélène Cixous
Store norske leksikon,Språk og litteratur,Litteratur i verden,Europa,Frankrikes litteratur,Frankrikes nyere litteratur
Hélène Cixous er en fransk forfatter og litteraturforsker, født i Algerie av jødisk familie. Hun har tatt doktorgraden på James Joyce, men er særlig kjent for sine skrifter om seksuell identitet og fremmedgjøring. Med utgangspunkt i filosofi og klassisk litteratur har hun studert forskjellene mellom «mannlig» og «kvinnelig» skrift.
Blant Cixous' bøker kan nevnes Prénom de Dieu (1967), Le troisième Corps (1970), Souffles (1975), Angst (1977), Le Livre de Promethea (1983), Déluge (1992) og Benjamin à Montaigne (2001). Flere av bøkene hennes er oversatt til norsk, blant annet romanen Osnabrück (1999) i 2003, og Les Rêveries de la femme sauvage (2000) i 2006, under tittelen Blendverk: Opphavlege scenar. Boken Gull: Breva frå far min (originaltittel: Or: Les Lettres de mon père, 1997) er selvbiografisk. I tillegg er et utvalg av essayene hennes oversatt til norsk i antologien Nattspråk (1996). Utgivelser i norsk oversettelse Or: Les lettres de mon père (1997). Norsk oversettelse: Gull: Breva frå far min (2008)  Osnabrück (1999). Norsk oversettelse: Osnabrück (2003)  Les Rêveries de la femme sauvage (2000). Norsk oversettelse: Blendverk: Opphavlege scenar (2006)  Hyperrêve (2006). Norsk oversettelse: Hyperdraum (2012)  Si près (2007). Norsk oversettelse: Sypress: så nær (2010)  Homère est morte... (2014). Norsk oversettelse: Mor Homer er død (2016) Les mer i Store norske leksikon Frankrikes litteratur litteratur roman litteraturvitenskap humaniora